**Návrh**

**NARIADENIE VLÁDY**

## Slovenskej republiky

## z ........................... 2016,

**ktorým sa mení a dopĺňa nariadenie vlády Slovenskej republiky č. 51/2007 Z. z.,**

**ktorým sa ustanovujú požiadavky na uvádzanie osiva olejnín a priadnych rastlín na trh v znení neskorších predpisov**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

Nariadenie vlády Slovenskej republiky č. 51/2007 Z. z., ktorým sa ustanovujú požiadavky na uvádzanie osiva olejnín a priadnych rastlín na trh v znení v znení nariadenia vlády Slovenskej republiky č.185/2010 Z. z. a nariadenia vlády Slovenskej republiky č. 175/2011 Z. z.sa mení a dopĺňa takto:

1. V § 12 ods. 1 sa písmeno a) dopĺňa trinástym bodom, ktorý znie:

„13. úradne pridelené sériové číslo,“.

1. V § 12 odsek 1 sa písmeno c) dopĺňa dvanástym bodom, ktorý znie:

„12. úradne pridelené sériové číslo.“.

1. V § 16 ods. 2 sa písmeno a) dopĺňa ôsmym bodom, ktorý znie:

„8. úradne pridelené sériové číslo,“.

1. V § 16 ods. 2 sa písmeno b) dopĺňa dvanástym bodom, ktorý znie:

„12. úradne pridelené sériové číslo,“.

1. V § 17 sa za slovo „preberajú“ vkladajú slová „a vykonávajú“.
2. V prílohe č. 2 časti I ods. 2 písmeno b) znie:

„b) Najnižšia odrodová čistota je:

|  |  |
| --- | --- |
| základné osivo, materský komponent | 99,0 % |
| základné osivo, otcovský komponent | 99,9 % |
| certifikované osivo odrôd ozimnej repky olejky | 90,0 % |
| certifikované osivo odrôd jarnej repky olejky  | 85,0 % |

“.

1. Príloha č. 4 vrátane nadpisu znie:

„Príloha č. 4 k nariadeniu vlády č. 51/2007 Z. z.

**Zoznam preberaných a vykonávaných právne záväzných aktov Európskej únie**

1. Smernica Rady [2002/57/ES](http://eur-lex.europa.eu/LexUriServ/LexUriServ.do?uri=CELEX:32002L0057:EN:HTML) z 13. júna 2002 o obchodovaní s osivom olejnín a priadnych rastlín (Mimoriadne vydanie Ú. v. EÚ, kap. 3/zv. 36) v znení smernice Rady 2002/68/ES z 19. júla 2002 (Mimoriadne vydanie Ú. v. EÚ, kap. 3/zv. 36), smernice Komisie 2003/45/ES z 28. mája 2003 (Mimoriadne vydanie Ú. v. EÚ, kap. 3/zv. 39), smernice Rady 2003/61/ES z 18. júna 2003 (Mimoriadne vydanie Ú. v. EÚ, kap. 3/zv. 39), smernice Rady 2004/117/ES z 22. decembra 2004 (Ú. v. EÚ L 14, 18. 1. 2005).
2. Rozhodnutie Rady 2003/17/ES zo 16. decembra 2002 o rovnocennosti terénnych inšpekcií uskutočňovaných v tretích krajinách na množiteľskom poraste pre produkciu osiva a o rovnocennosti osiva vyprodukovaného v tretích krajinách (Mimoriadne vydanie Ú. v EÚ kap.3/zv. 38).
3. Rozhodnutie Komisie 2004/266/ES zo 17. marca 2004 o schválení nezmazateľného označovania predpísaných údajov na obaloch osiva krmovín (Mimoriadne vydanie Ú. v. EÚ kap.3/zv. 43).
4. Rozhodnutie Komisie 2004/842/ES z 1. decembra 2004 o vykonávacích pravidlách, podľa ktorých môžu členské štáty udeľovať oprávnenia na uvádzanie na trh osiva patriaceho do odrôd, na ktoré bola podaná žiadosť o zápis do štátneho katalógu poľnohospodárskych rastlinných druhov alebo zeleninových druhov (Ú. v. EÚ L 362, 9.12.2004).
5. Nariadenie Komisie (ES) č. 217/2006 z 8. februára 2006 , ktorým sa ustanovujú pravidlá uplatňovania smerníc Rady 66/401/EHS, 66/402/EHS, 2002/54/ES, 2002/55/ES a 2002/57/ES, pokiaľ ide o povolenie pre členské štáty umožniť dočasné obchodovanie s osivom, ktoré nespĺňa minimálne požiadavky na klíčivosť (Ú. v. EÚ L 38, 9.2.2006).
6. Smernica Komisie [2008/124/ES](http://eur-lex.europa.eu/LexUriServ/LexUriServ.do?uri=OJ:L:2008:340:0073:01:SK:HTML) z 18. decembra 2008, ktorou sa obmedzuje uvádzanie osiva určitých druhov krmovín a olejnín a priadnych rastlín na trh na osivo, ktoré bolo úradne uznané ako základné osivo alebo certifikované osivo (kodifikované znenie) (Ú. v. EÚ L 340, 19. 12. 2008).
7. Smernica Komisie [2009/74/ES](http://eur-lex.europa.eu/LexUriServ/LexUriServ.do?uri=OJ:L:2009:166:0040:01:SK:HTML) z 26. júna 2009, ktorou sa menia a dopĺňajú smernice Rady 66/401/EHS, 66/402/EHS, 2002/55/ES a 2002/57/ES, pokiaľ ide o botanické názvy rastlín, vedecké názvy iných organizmov a určité prílohy k smerniciam 66/401/EHS, 66/402/EHS a 2002/57/ES vzhľadom na vývoj vedeckých a technických poznatkov (Ú. v. EÚ L 166, 27. 6. 2009).
8. Vykonávacia smernica Komisie (EÚ) 2016/11 z 5. januára 2016, ktorou sa mení príloha II k smernici Komisie 2002/57/ES o obchodovaní s osivom olejnín a priadnych rastlín (Ú. v. EÚ L3, 6.1.2016).
9. Vykonávacia smernica Komisie (EÚ) 2016/317 z 3. marca 2016, ktorou sa menia smernice Rady 66/401/EHS, 66/402/EHS, 2002/54/ES, 2002/55/ES, 2002/56/ES a 2002/57/ES, pokiaľ ide o označovanie balení osiva úradnými náveskami (Ú. v. EÚ L 60, 5. 3. 2016).“.

Toto nariadenie vlády nadobúda účinnosť 1. apríla 2017 okrem čl. I piateho a šiesteho bodu, ktoré nadobúdajú účinnosť 1. januára 2017.